CELEX: 31985D0412
Language: el
Date: 1985-07-23 00:00:00
Title: 85/412/ΕΟΚ: Απόφαση της Επιτροπής της 23ης Ιουλίου 1985 με την οποία εγκρίνεται τροποποίηση του προγράμματος για τον τομέα του βάμβακα στην Ελλάδα (Το κείμενο στην ελληνική γλώσσα είναι το μόνο αυθεντικό)

Avis juridique important

|

31985D0412

85/412/ΕΟΚ: Απόφαση της Επιτροπής της 23ης Ιουλίου 1985 με την οποία εγκρίνεται τροποποίηση του προγράμματος για τον τομέα του βάμβακα στην Ελλάδα (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 229 της 28/08/1985 σ. 0019 - 0019

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Ιουλίου 1985  με την οποία εγκρίνεται τροποποίηση του προγράμματος για τον τομέα του βάμβακα στην Ελλάδα  (Το κείμενο στην ελληνική γλώσσα είναι το μόνο αυθεντικό)  (85/412/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 389/82 του Συμβουλίου της 15ης Φεβρουαρίου 1982 περί ομάδων παραγωγών και των ενώσεών τους στον τομέα του βάμβακος (1), και ιδίως το άρθρο 8 παράγραφος 1,  Εκτιμώντας:  ότι η ελληνική κυβέρνηση ανακοίνωσε στις 8 Μαρτίου 1985 τροποποίηση του προγράμματος για τον τομέα του βάμβακος, το οποίο έχει εγκριθεί με απόφαση που εξέδωσε η Επιτροπή στις 7 Μαρτίου 1983 (2)·  ότι η τροποποίηση αυτή αποσκοπεί στο να προσαρμόσει το εν λόγω πρόγραμμα στα σημερινά δεδομένα όσον αφορά τη συγκομιδή με μηχανικά μέσα και τις εγκαταστάσεις για την αποθήκευση και την εκκόκκιση του βάμβακα·  ότι το τροποποιημένο πρόγραμμα περιλαμβάνει όλα τα στοιχεία που αιτιολογούν την εν λόγω τροποποίηση και αναφέρονται στο άρθρο 6 παράγραφος 2 του κανονισμού (ΕΟΚ) αριθ. 389/82· ότι ανταποκρίνεται στους στόχους και στις προϋποθέσεις του εν λόγω κανονισμού·  ότι οι προβλέψεις του προγράμματος όσον αφορά τη συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων παραμένουν εντός του προβλεπόμενου κόστους που αναφέρεται στο άρθρο 10 παράγραφος 4 του κανονισμού (ΕΟΚ) αριθ. 389/82·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται η τροποποίηση του προγράμματος σχετικά με τον τομέα του βάμβακα, η οποία ανακοινώθηκε στις 8 Μαρτίου 1985 από την ελληνική κυβέρνηση, σύμφωνα με τον κανονισμό (ΕΟΚ) αριθ. 389/82.  Άρθρο 2  Η παρούσα απόφαση απευθύνεται στην Ελληνική Δημοκρατία.  Βρυξέλλες, 23 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 12. 1982, σ. 1.  (2) ΕΕ αριθ. L 66 της 12. 3. 1983, σ. 18.